भू वैज्ञानिक कहते हैं कि पहाड़ों की ऊँचाई सालों साल में एक सूत भी घटती बढ़ती है या नहीं यह भी पक्का नहीं है। लेकिन शिखर पर पहुँचा हुआ व्यक्ति यह नहीं जान पाता। क्यों कि शिखर पर बैठने के बाद आइना देखने का समय नहीं मिलता। शिखर पर बने रहने की जद्दोजहद और हर ओर दिखाई देनेवाली गहरी खाई का भय उसे कहीं का नहीं छोड़ता। जितना ऊँचा शिखर उतनी गहरी खाई। एक ओर शिखर की विलासिता का लालच दूसरी ओर गहरी खाई का डर क्या करे क्या न करे इस विषय में शिखर वार्ता करनेवाला भी वहाँ कोई नहीं होता।